
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1787 

19 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση απόφασης συγκρότησης επιτροπών αξιο¬ 
λόγησης και παραλαβής του διεθνούς ανοικτού 
ηλεκτρονικού διαγωνισμού για την ανάδειξη ανα- 
δόχου «Προμήθειας εξοπλισμού πληροφορικής» 
στο πλαίσιο του Επιχειρησιακού Προγράμματος 

«Διοικητική Μεταρρύθμιση 2007-2013». 1 

Καθιέρωση υπερωριακής απασχόλησης για το προ¬ 
σωπικό της Γ ενικής Γ ραμματείας Αθλητισμού που 
υπηρετεί στα Γ ραφεία του Υφυπουργού Πολιτι¬ 
σμού Παιδείας και θρησκευμάτων και του Γενι¬ 
κού Γραμματέα Αθλητισμού και δεν καλύπτει ορ¬ 
γανικές θέσεις. 2 

Τροποποίηση της με αριθμό 133/2/3.12.2014 (Β' 3508) 
απόφασης της Ε.Ε.Ε.Π. όπως ισχύει, σχετικά με 
τον Κανονισμό Οργάνωσης, Διάρθρωσης και Λει¬ 
τουργίας Υπηρεσιακών Μονάδων της Επιτροπής 


Εποπτείας και Ελέγχου Παιγνίων. 3 

ΑΠΟΦΑΣΕΙ Σ 

Αριθμ. ΔΙΔΚ/Φ.38/4/24978 (1) 


Έγκριση απόφασης συγκρότησης επιτροπών αξιολό¬ 
γησης και παραλαβής του διεθνούς ανοικτού ηλε¬ 
κτρονικού διαγωνισμού για την ανάδειξη αναδόχου 
«Προμήθειας εξοπλισμού πληροφορικής» στο πλαί¬ 
σιο του Επιχειρησιακού Προγράμματος «Διοικητική 
Μεταρρύθμιση 2007-2013». 

Ο ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

(α) του άρθρου 6 παρ. 3 του Ν. 2286/1995 «Προμήθειες 
του δημόσιου τομέα και ρυθμίσεις συναφών θεμάτων» 
(ΦΕΚ 19 Α'), 


(β) των άρθρων 13 -15 του Ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ 45 Α'), όπως ισχύουν, (γ) των άρθρων 21 και 26 του 
Ν. 4024/2011 «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες δια¬ 
τάξεις εφαρμογής του μεσοπρόθεσμου πλαισίου δημο¬ 
σιονομικής στρατηγικής 2012-2015» (ΦΕΚ 226 Α'), όπως 
ισχύουν, 

(δ) του άρθρου 38 παρ. 4 του Π.δ. 118/2007 «Κανονισμός 
Προμηθειών Δημοσίου (Κ.Π.Δ.)» (ΦΕΚ 150 Α'), 

(ε) του Π.δ. 60/2007 «Προσαρμογή της Ελληνικής Νο¬ 
μοθεσίας στις διατάξεις της Οδηγίας 2004/18/ΕΚ περί 
συντονισμού των διαδικασιών σύναψης δημοσίων συμβά¬ 
σεων έργων, προμηθειών και υπηρεσιών, όπως τροποποι¬ 
ήθηκε με την Οδηγία 2005/51/ΕΚ της Επιτροπής και την 
Οδηγία 2005/75/ΕΚ του Ευρωπαϊκού Κοινοβουλίου και 
του Συμβουλίου της 16ης Νοεμβρίου 2005» (ΦΕΚ 64 Α'). 

(στ) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το Άρθρο πρώτο του Π.δ. 63/2005 (ΦΕΚ 98 Α'), 

(ζ) του Π.δ. 24/2015 (ΦΕΚ 20/Α/27-01-2015) « Σύσταση 
και μετονομασία Υπουργείων, μεταφορά της Γενικής 
Γ ραμματείας Κοινωνικών Ασφαλίσεων», 

(η) του Π.δ. 25/2015 (ΦΕΚ 21/Α'/27-01-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 

2. Την με αριθ. 4598/15.06.2015 (ορθή επανάληψη 
06.07.2015) απόφαση της Προέδρου του Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.) «Συ¬ 
γκρότηση Επιτροπών αξιολόγησης και παραλαβής του 
διεθνούς ανοικτού ηλεκτρονικού διαγωνισμού για την 
ανάδειξη αναδόχου «Προμήθειας εξοπλισμού πληροφο¬ 
ρικής» στο πλαίσιο του Επιχειρησιακού Προγράμματος 
«Διοικητική Μεταρρύθμιση 2007-2013». 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Εγκρίνουμε την υπ’ αριθμ. πρωτ. 4598/15.06.2015 από¬ 
φαση της Προέδρου του Ε.Κ.Δ.Δ.Α «Σύσταση και συ- 

γκρότηση Επιτροπών αξιολόγησης και παραλαβής του 
διεθνούς ανοικτού ηλεκτρονικού διαγωνισμού για την 
ανάδειξη αναδόχου «προμήθειας εξοπλισμού πληροφο¬ 
ρικής» στο πλαίσιο του Επιχειρησιακού Προγράμματος 
«Διοικητική Μεταρρύθμιση 2007-2013», το περιεχόμενο 
της οποίας έχει ως εξής: 

«ΘΕΜΑ: Συγκρότηση Επιτροπών αξιολόγησης και πα¬ 
ραλαβής του διεθνούς ανοικτού ηλεκτρονικού διαγωνι¬ 
σμού για την ανάδειξη αναδόχου «Προμήθειας εξοπλι¬ 
σμού πληροφορικής» στο πλαίσιο του Επιχειρησιακού 
Προγράμματος «Διοικητική Μεταρρύθμιση 2007-2013». 

ΑΠΟΦΑΣΗ 

Η ΠΡΟΕΔΡΟΣ του Ε.Κ.Δ.Δ.Α. 

Έχοντας υπόψη: 

2. Τις διατάξεις: 

(α) Του άρθρου 6 παρ. 3 του Ν. 2286/1995 «Προμήθειες 
του δημόσιου τομέα και ρυθμίσεις συναφών θεμάτων» 
(ΦΕΚ 19 Α'). 

(β) Των άρθρων 13 -15 του Ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(ΦΕΚ 45 Α '), όπως ισχύουν. 

(γ) Των άρθρων 21 και 26 του Ν. 4024/2011 «Συνταξιο- 
δοτικές ρυθμίσεις, ενιαίο μισθολόγιο - βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015» (ΦΕΚ 226Α'), όπως ισχύουν. 

(δ) Του άρθρου 38 παρ. 4 του Π.δ. 118/2007 «Κανονισμός 
Προμηθειών Δημοσίου (Κ.Π.Δ.)» (ΦΕΚ 150 Α'). 

(ε) Του Π.δ. 60/2007 «Προσαρμογή της Ελληνικής Νο¬ 
μοθεσίας στις διατάξεις της Οδηγίας 2004/18/ΕΚ περί 
συντονισμού των διαδικασιών σύναψης δημοσίων συμ¬ 
βάσεων έργων, προμηθειών και υπηρεσιών, όπως τροπο¬ 
ποιήθηκε με την Οδηγία 2005/51/ΕΚ της Επιτροπής και 
την Οδηγία 2005/75/ΕΚ του Ευρωπαϊκού Κοινοβουλίου και 
του Συμβουλίου της 16ης Νοεμβρίου 2005» (ΦΕΚ 64 Α'). 

(στ) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το Αρθρο πρώτο του Π.δ. 63/2005 (ΦΕΚ 98 Α'), 

(ζ) του Π.δ. 57/2007 « Κωδικοποίηση σε ενιαίο κείμενο 
των διατάξεων της κείμενης νομοθεσίας, που διέπουν 
το Εθνικό Κέντρο Δημόσιας Διοίκησης και Αυτοδιοίκη¬ 
σης (Ε.Κ.Δ.Δ.Α.)» (ΦΕΚ 59 Α '), όπως έχει τροποποιηθεί 
και ισχύει. 

(η) του Π.δ. 1/2008 «Οργανισμός του Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.)» 
(ΦΕΚ 1 Α '), όπως έχει τροποποιηθεί και ισχύει. 

3. Την αριθ. ΔΙΣΚΠΟ/Φ.18/οικ. 21508/04.11.2011 από¬ 
φαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης με θέμα «Διενέργεια της 
διαδικασίας κληρώσεως για τον ορισμό μελών των 
συλλογικών οργάνων της διοίκησης για τη διεξαγωγή 
δημόσιων διαγωνισμών ή την ανάθεση ή την αξιολόγηση, 
παρακολούθηση, παραλαβή προμηθειών, υπηρεσιών ή 
έργων» (ΦΕΚ 2540 Β '). 

4. Την αριθ. 3992/21.10.2014 απόφαση του Δ.Σ. του 
Ε.Κ.Δ.Δ.Α. για την έγκριση Ανοικτού Ηλεκτρονικού Δια¬ 
γωνισμού με σφραγισμένες προσφορές και με κριτήριο 
κατακύρωσης τη χαμηλότερη τιμή για την προμήθεια 
εξοπλισμού πληροφορικής Ε.Π. «ΔΙΟΙΚΗΤΙΚΗ ΜΕΤΑΡ¬ 
ΡΥΘΜΙΣΗ 2007-2013». 

5. Το από 05/06/2015 πρακτικό δημόσιας κλήρωσης. 

6. Το γεγονός ότι οι προμήθειες εξοπλισμού πληρο¬ 
φορικής απαιτούν, για την αξιολόγηση τους, ειδικές τε¬ 


χνικές γνώσεις πληροφορικής, επιστημονική και τεχνική 
κατάρτιση και εμπειρία στο αντικείμενο της πληρο¬ 
φορικής, προσόντα τα οποία διαθέτουν, κατά κανόνα, 
λόγω σπουδών και αντικειμένου εργασίας, υπάλληλοι 
του κλάδου Πληροφορικής και λοιπών συναφών Τεχνι¬ 
κών κλάδων. 7. Το γεγονός ότι από τις διατάξεις της 
παρούσας απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Α. Συγκροτούμε στο Ε.Κ.Δ.Δ.Α. πενταμελή επιτροπή 
αξιολόγησης του διεθνούς ανοικτού ηλεκτρονικού δια¬ 
γωνισμού για την ανάδειξη αναδόχου «Προμήθειας εξο¬ 
πλισμού πληροφορικής» στο πλαίσιο του Επιχειρησιακού 
Προγράμματος «Διοικητική Μεταρρύθμιση 2007-2013». 

Μέλη της Επιτροπής με τους αναπληρωτές τους ορί¬ 
ζονται, κατόπιν κλήρωσης, υπάλληλοι του Ε.Κ.Δ.Δ.Α., 
εκπαιδευτικής βαθμίδας ΠΕ/ΤΕ/ΔΕ, του κλάδου Πλη¬ 
ροφορικής και συναφών τεχνικών κλάδων, με οποια¬ 
δήποτε σχέση εργασίας. Έργο της Επιτροπής είναι η 
διενέργεια του εν λόγω διαγωνισμού σε όλα τα στάδια, 
συμπεριλαμβανομένων της παραλαβής των προσφορών, 
της αποσφράγισης αυτών, της αξιολόγησης και της 
σύνταξης πρακτικών καθώς και της επίλυσης, παντός, 
εν γένει, θέματος που τυχόν προκύψει κατά τη διενέρ¬ 
γεια του διαγωνισμού αυτού, σύμφωνα με τις διατάξεις 
του Π.δ. 118/2007, όπως ισχύει. Η Επιτροπή γνωμοδοτεί, 
πέραν των ανωτέρω θεμάτων, και για κάθε θέμα που 
προκύπτει κατά την εκτέλεση της σύμβασης. 

Η Επιτροπή θα συνεδριάζει εντός του κανονικού ωρα¬ 
ρίου λειτουργίας του Ε.Κ.Δ.Δ.Α. και σύμφωνα με τις 
ισχύουσες διατάξεις περί συλλογικών οργάνων. 

Η θητεία της Επιτροπής λήγει με την ολοκλήρωση 
του διαγωνισμού και την περάτωση της εκτέλεσης της 
σύμβασης. 

Ορίζουμε Πρόεδρο και Μέλη της Επιτροπής με βάση 
το από 05/06/2015 πρακτικό δημόσιας κλήρωσης τους 
κάτωθι υπαλλήλους του Ε.Κ.Δ.Δ.Α.: 

1. Αναστάσιο Σαλή, του Δημητρίου (ΑΔΤ: ΑΗ026809), 
Προϊστάμενο του Τμήματος Εφαρμογών Πληροφορικής 
και Τεχνικής Υποστήριξης της Δ/νσης Προγραμματισμού 
και Ανάπτυξης, μόνιμο υπάλληλος με βαθμό Δ ' του 
κλάδου Π Ε Πληροφορικής, ως Πρόεδρο, με αναπληρωτή 
τον Ηλία Μαραγκό, του Κωνσταντίνου (ΑΔΤ: ΑΗ551527), 
Εκπαιδευτικό, αποσπασμένο στο Ε.Κ.Δ.Δ.Α. Ειδικό Επι¬ 
στημονικό Προσωπικό. 

2. Εμμανουήλ Ζούλια, του Ανδρέα (ΑΔΤ: ΑΖ620528), 
μόνιμο υπάλληλο του Τμήματος Εφαρμογών Πληρο¬ 
φορικής και Τεχνικής Υποστήριξης της Δ/νσης Προ¬ 
γραμματισμού και Ανάπτυξης, με βαθμό Δ ' του κλάδου 
ΠΕ Πληροφορικής, ως τακτικό μέλος, με αναπληρώτρια 
τη Χαραλαμπία Δουλή, του Νικολάου (ΑΔΤ: ΑΜ123585), 
υπάλληλο Ι.Δ.Α.Χ. του Τμήματος Διοικητικής και Εκπ/ 
κής Υποστήριξης του ΙΝ.ΕΠ., με βαθμό Δ' του κλάδου 
ΤΕ Βοηθητικού Προσωπικού Τεχνικής Στήριξης Εκπ/κών 
Προγραμμάτων. 

3. Παναγιώτη Παπαϊωάννου, του Ιωάννη (ΑΔΤ: Ξ081615), 
μόνιμο υπάλληλο με βαθμό Ε' του κλάδου ΤΕ Πληροφο¬ 
ρικής, αποσπασμένο στο Ε.Κ.Δ.Δ.Α. στο Τμήμα Εφαρμο¬ 
γών Πληροφορικής και Τεχνικής Στήριξης της Δ/νσης 
Προγραμματισμού και Ανάπτυξης, ως τακτικό μέλος, 
με αναπληρώτρια την Αθηνά Πανταζή, του Κωνστα¬ 
ντίνου (ΑΔΤ: Μ804118), μόνιμη υπάλληλο του Τμήματος 
Εφαρμογών Πληροφορικής και Τεχνικής Στήριξης της 
Δ/νσης Προγραμματισμού και Ανάπτυξης, με βαθμό Δ ' 
του κλάδου ΤΕ Πληροφορικής. 

4. Δημήτριο Τσιμάρα, του Ομήρου (ΑΔΤ: ΑΕ602401), 
Εκπαιδευτικό, αποσπασμένο στο Ε.Κ.Δ.Δ.Α., Ειδικό Επι¬ 
στημονικό Προσωπικό, ως τακτικό μέλος, με αναπληρώ- 
τρια την Αναστασία Παπαστυλιανού, του Χαραλάμπους 
(ΑΔΤ: Φ030384), μόνιμη υπάλληλο, με βαθμό Β', Ειδικό 
Επιστημονικό Προσωπικό Ε.Κ.Δ.Δ.Α. - Υπεύθυνη Συντο- 
νίστρια της Μονάδας Τεκμηρίωσης και Καινοτομιών. 

5. Μαρία Τράκα, του Δημητρίου (ΑΔΤ: ΑΗ148059), μόνι¬ 
μη υπάλληλο του Τμήματος Εφαρμογών Πληροφορικής 
και Τεχνικής Υποστήριξης της Δ/νσης Προγραμματισμού 
και Ανάπτυξης, με βαθμό Δ ' του κλάδου ΠΕ Πληροφο¬ 
ρικής, ως τακτικό μέλος, με αναπληρωτή το Γεώργιο 
Παπαμιχαήλ, του Παναγιώτη (ΑΔΤ: Ρ102754), Προϊστάμε¬ 
νο του τμήματος Συντονισμού ΙΝ.ΕΠ., μόνιμο υπάλληλο 
με βαθμό Γ' του κλάδου ΠΕ Πληροφορικής. 

Β. Συγκροτούμε στο Ε.Κ.Δ.Δ.Α. τριμελή επιτροπή παρα¬ 
λαβής του διεθνούς ανοικτού ηλεκτρονικού διαγωνισμού 
για την ανάδειξη αναδόχου «Προμήθειας εξοπλισμού 
πληροφορικής» στο πλαίσιο του Επιχειρησιακού Προ¬ 
γράμματος «Διοικητική Μεταρρύθμιση 2007-2013». 

Μέλη της Επιτροπής ορίζονται, κατόπιν κλήρωσης, 
υπάλληλοι του Ε.Κ.Δ.Δ.Α., εκπαιδευτικής βαθμίδας ΠΕ/ 
ΤΕ/ΔΕ, του κλάδου Πληροφορικής και συναφών τεχνικών 
κλάδων, με οποιαδήποτε σχέση εργασίας. 

Η Επιτροπή είναι αρμόδια για την παραλαβή ποσοτική 
και ποιοτική του συνόλου των παραδοτέων του εν λόγω 
διαγωνισμού. 

Η Επιτροπή θα συνεδριάζει εντός του κανονικού ωρα¬ 
ρίου λειτουργίας του Ε.Κ.Δ.Δ.Α. και σύμφωνα με τις 
ισχύουσες διατάξεις περί συλλογικών οργάνων. 

Η θητεία της Επιτροπής λήγει με την οριστική παρα¬ 
λαβή του έργου. 

Ορίζουμε Πρόεδρο και Μέλη της Επιτροπής με βάση 
το από 5/06/2015 πρακτικό δημόσιας κλήρωσης τους 
κάτωθι υπαλλήλους: 

1. Νουριάν Επρουή, του Μπεδρός (ΑΔΤ: ΑΜ203371), 
μόνιμη υπάλληλο του Τμήματος Εφαρμογών Πληροφο¬ 
ρικής και Τεχνικής Υποστήριξης της Δ/νσης Προγραμ¬ 
ματισμού και Ανάπτυξης, με βαθμό Δ' του κλάδου ΠΕ 
Πληροφορικής ως Πρόεδρο. 

2. Δημήτριο Στούκο, του Χρήστου (ΑΔΤ: ΑΖ614054), 
υπάλληλο Ι.Δ.Α.Χ. του Τμήματος Εφαρμογών Πληροφορι¬ 
κής και Τεχνικής Στήριξης της Δ/νσης Προγραμματισμού 
και Ανάπτυξης, με βαθμό Ε' του κλάδου ΔΕ Τεχνικός 
Πληροφορικής, ως τακτικό μέλος. 

3. Ιωάννη Σαμπροβαλάκη, του Αθανασίου (ΑΔΤ: 
ΑΕ564566), μόνιμο υπάλληλο του Τμήματος Εφαρμο¬ 
γών Πληροφορικής και Τεχνικής Υποστήριξης της Δ/ 
νσης Προγραμματισμού και Ανάπτυξης, με βαθμό Ε' 
του κλάδου ΔΕ Τεχνικών Κτιριακών Εγκαταστάσεων, 
ως τακτικό μέλος. 

Οι ως άνω επιτροπές δεν είναι αμειβόμενες. 

Η απόφαση αυτή υπόκειται στην έγκριση του αρμοδί¬ 
ου για την εποπτεία του Ε.Κ.Δ.Δ.Α. Υπουργού. 

Η Πρόεδρος 

Ιφιγένεια Καμτσίδου 
Αν. Καθηγήτρια» 

Αρθρο 2 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΒΟΥΤΣΗΣ 

-♦- 

Αριθμ. ΥΠΟΠΑΙΘ/ΓΔΥΑ/ 

ΑΤ ΔΑΔΤ Α/208350/11549/3098 (2) 

Καθιέρωση υπερωριακής απασχόλησης για το προσω¬ 
πικό της Γενικής Γραμματείας Αθλητισμού που υπη¬ 
ρετεί στα Γ ραφεία του Υφυπουργού Πολιτισμού Παι¬ 
δείας και Θρησκευμάτων και του Γ ενικού Γ ραμματέα 
Αθλητισμού και δεν καλύπτει οργανικές θέσεις. 

Ο ΥΦΥΠΟΥΡΓΟΣ 

ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 27 (παρ.2 ε, περ. ιν) του Ν. 1558/1985 
(ΦΕΚ 137 Α') «Κώδικας Νομοθεσίας για την Κυβέρνηση 
και τα Κυβερνητικά Όργανα» που κυρώθηκε με το άρθρο 
πρώτο του Π.δ. 63/2005 «Κωδικοποίηση της νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
98/Α'). 

β) Των άρθρων 23,24 και 25 του Ν.4320/2015 «Ρυθμίσεις 
για τη λήψη άμεσων μέτρων για την αντιμετώπιση της 
ανθρωπιστικής κρίσης, την οργάνωση της Κυβέρνησης 
και των Κυβερνητικών Οργάνων και λοιπές διατάξεις 
(ΦΕΚ 29 Α'). 

γ) Τ ου άρθρου 9 του Ν.4326/2015 «Επείγοντα μέτρα για 
την αντιμετώπιση της βίας στον αθλητισμό και άλλες 
διατάξεις» (ΦΕΚ 49Α'). 

δ) Του αρ.20 του Ν.4024/2011 «Συνταξιοδοτικές ρυθ¬ 
μίσεις, ενιαίο μισθολόγιο βαθμολόγιο, εργασιακή εφε¬ 
δρεία και άλλες διατάξεις εφαρμογής του μεσοπρόθε¬ 
σμου πλαισίου δημοσιονομικής στρατηγικής 2012-2015» 
(ΦΕΚ 226/Α'/27-10-2011) και της παρ.1 του άρθρου 45 του 
Ν.4071/2012 (ΦΕΚ 85/Α'/11 -4-2012), όπως τροποποιήθηκε με 
την παρ.1 του άρθρου 176 του Ν.4261/2014 (ΦΕΚ 107 Α'). 

ε) Του Π.δ. 104/2014 "Οργανισμός του Υπουργείου Πο¬ 
λιτισμού και Αθλητισμού" (ΦΕΚ 171 Α'), όπως ισχύει. 

στ) Του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (ΦΕΚ 20 Α'). 

ζ) Του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 21 Α'). 

2. Την αριθμ. ΥΠΟΠΑΙΟ /ΓΔΔΥΗΔ /ΔΔΑΑΔ /Τ ΔΑΔΤ Α / 
73377/9197/8278/1132/17-3-2015 κοινή υπουργική απόφαση 
των Υπουργών Πολιτισμού, Παιδείας και Θρησκευμάτων 
και Οικονομικών, περί σύστασης Πολιτικού Γραφείου 
Υφυπουργού Πολιτισμού, Παιδείας και Θρησκευμάτων και 
σύστασης θέσεων Μετακλητών Υπαλλήλων, Ειδικών Συμ¬ 
βούλων και Ειδικών Συνεργατών (ΦΕΚ 381 /Β'/18-3-2015). 

3. Την υπ’ αριθμ. ΥΠΟΠΑΙΘ/ΓΔΥΑ/ΑΤΔΑΔΤΑ/155194/ 
7738/2212/10-6-2015 (ΦΕΚ 1118/Β'/11-6-2015) απόφαση του 
Υφυπουργού Πολιτισμού, Παιδείας και Θρησκευμάτων, 
περί μεταβίβασης του δικαιώματος υπογραφής «Με 
εντολή Υφυπουργού» στο Γενικό Γραμματέα Αθλητι¬ 
σμού, τον Προϊστάμενο Γενικής Διεύθυνσης Υποστή¬ 
ριξης Αθλητισμού, τους Προϊσταμένους Διευθύνσεων, 

Τμημάτων και Αυτοτελών Τμημάτων της Γενικής Γραμ- 
ματείας αθλητισμού του Υπουργείου Πολιτισμού, Παι¬ 
δείας και Θρησκευμάτων. 

4. Την υπ’ αριθμ. 2/16306/0022/23-2-2012 (ΑΔΑ Β44ΡΗ- 
497) ΚΥΑ, περί αποδοχών μετακλητών, ειδικών συμβού¬ 
λων και συνεργατών των Πολιτικών Γραφείων μελών 
της Κυβέρνησης, Υφυπουργών και Γ ενικών Γ ραμματέων 
(ΦΕΚ 78/ΥΟΔΔ/24-2-2012), όπως τροποποιήθηκε με την 
ΚΥΑ: οικ. 2/24378/0022/22-3-2012 ΚΥΑ (ΑΔΑ: Β4ΩΓΗ-ΚΥ1), 
που δημοσιεύθηκε στο ΦΕΚ 143/ΥΟΔΔ/2012. 

5. Τις υπ’ αριθμ. ΥΠΟΠΑΙΘ/ΓΔΟΥ/ΔΟΔ/ΤΕΠ/78561/21804/ 
14501/8199/30-6-2015 (ΑΔΑ 6ΠΝΘ465Φ03-Σ07), ΥΠΟΠΑΙΘ 
/ΓΔΟΥ /ΔΟΔ /ΤΕΠ /78571 /21805 /14502 /8200/30-6-2015 
(ΑΔΑ Ω343465Φ03-ΕΤΙ) αποφάσεις έγκρισης δέσμευσης 
πίστωσης του φορέα 21-610 (ΚΑΕ 0511 και 0512) οικον. 
έτους 2015 (Αριθμ. βεβ. ΥΔΕ: α/α 54288 και 54289). 

6. Την υπ’ αριθμ. 2/οικ. 32582//0022/11-4-2012 εγκύκλιο 
του Υπουργείου Οικονομικών, περί αποδοχών μετακλη¬ 
τών, ειδικών συμβούλων και συνεργατών των Πολιτικών 
Γ ραφείων μελών της Κυβέρνησης, Υφυπουργών και Γ ε¬ 
νικών Γ ραμματέων. 

7. Την υπ’ αριθμ. οικ. 2/70738/0022/28-9-2012 εγκύκλιο 
του Υπουργείου Οικονομικών, περί κοινοποίησης μισθο- 
λογικών διατάξεων. 

8. Την υπ’ αριθμ. 2/41768/0022/20-5-2014 εγκύκλιο του 
Υπουργείου Οικονομικών σχετικά με την κοινοποίηση 
διατάξεων περί τροποποίησης της παρ. 1 του άρθρου 
20 του Ν.4024/2011 σχετικά με την υπερωριακή εργασία. 

9. Το Υ.Σ. 13/17-6-2015 του Γενικού Γραμματέα Αθλη¬ 
τισμού, σχετικά με την έκδοση απόφασης υπερωριών 
για το υπόλοιπο έτους 2015. 

10. Το υπ’ αριθμ. ΥΠΟΠΑΙΟ/ΓΔΟΥ/ΔΟΔ/ΤΕΜ/192814/ 
23244/15609/5001/13-7-2015 έγγραφο του Τμήματος Εκ¬ 
καθάρισης Μισθοδοσίας, σχετικά με τον προϋπολογισμό 
και τη βεβαίωση δέσμευσης πίστωσης για υπερωριακή 
εργασία στα Γ ραφεία του Υφυπουργού Πολιτισμού Παι¬ 
δείας και θρησκευμάτων και του Γ ενικού Γ ραμματέα 
Αθλητισμού, σύμφωνα με το οποίο η συνολική δαπάνη, 
για το υπόλοιπο του έτους 2015, ανέρχεται στο ποσό 
των 8.500€ περίπου, για εννέα (9) υπαλλήλους της Γ ενι¬ 
κής Γραμματείας Αθλητισμού, οι οποίοι υπηρετούν στα 
ανωτέρω Γραφεία. 

11. Την ανάγκη προσφοράς υπηρεσιών και πέραν των 
ωρών υποχρεωτικής εργασίας, προσωπικού της Γ ενικής 
Γ ραμματείας Αθλητισμού, που απασχολείται στα Γ ρα¬ 
φεία του Υφυπουργού Πολιτισμού Παιδείας και θρη¬ 
σκευμάτων και του Γ ενικού Γ ραμματέα Αθλητισμού, για 
την κάλυψη των αυξημένων αναγκών των ανωτέρω Γ ρα¬ 
φείων, λόγω του γεγονότος ότι η υπερωριακή απασχό¬ 
ληση υπαλλήλων κρίνεται απαραίτητη για την εύρυθμη 
λειτουργία των ανωτέρω Γ ραφείων, αποφασίζουμε: 

Διαπιστώνεται η άλως εξαιρετική και άμεση ανάγκη 
για προσφορά εργασίας πέραν του κανονικού ωραρίου, 
του προσωπικού της Γ ενικής Γ ραμματείας Αθλητισμού 
του Υπουργείου Πολιτισμού, Παιδείας και Θρησκευμά¬ 
των, που απασχολείται στα Γ ραφεία του Υφυπουργού 
Πολιτισμού Παιδείας και Θρησκευμάτων και του Γ ενικού 
Γ ραμματέα Αθλητισμού, λόγω των αυξημένων εργασια¬ 
κών αναγκών των ανωτέρω γραφείων και της αναγκαι¬ 
ότητας προσφοράς υπερωριακής εργασίας. 

Εγκρίνεται η υπερωριακή απασχόληση, μέχρι είκοσι 
(20) ώρες μηνιαίως, πέραν της υποχρεωτικής εβδομα¬ 
διαίας εργασίας, σε καθέναν από τους συνολικά εν¬ 


νέα (9) υπαλλήλους, κλάδων ΠΕ και ΔΕ, της Γενικής 
Γ ραμματείας Αθλητισμού του Υπουργείου Πολιτισμού, 
Παιδείας και Θρησκευμάτων, οι οποίοι έχουν διατεθεί 
στο Γ ραφείο του Υφυπουργού Πολιτισμού, Παιδείας και 
Θρησκευμάτων και στο Γ ραφείο του Γ ενικού Γ ραμματέα 
Αθλητισμού και δεν καλύπτουν οργανικές θέσεις στα 
ανωτέρω Γ ραφεία. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως μέχρι 31-12-2015. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Ιουλίου 2015 

Με εντολή Υφυπουργού 
Ο Γ ενικός Γ ραμματέας Αθλητισμού 
ΙΟΥΛΙΟΣ ΣΥΝΑΔΙΝΟΣ 

-♦- 

Αριθμ. απόφ. 166/3/23-7-2015 (3) 

Τροποποίηση της με αριθμό 133/2/3.12.2014 (Β' 3508) 
απόφασης της Ε.Ε.Ε.Π. όπως ισχύει, σχετικά με τον 
Κανονισμό Οργάνωσης, Διάρθρωσης και Λειτουργί¬ 
ας Υπηρεσιακών Μονάδων της Επιτροπής Εποπτεί- 
ας και Ελέγχου Παιγνίων. 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 

Έχοντας υπόψη: 

1. Τις διατάξεις: 

α) Του Ν. 3229/2004 (Φ.Ε.Κ. Α' 38) και ιδίως του άρθρου 
16 σε συνδυασμό με το άρθρο 7 του Ν. 4038/2012 (Φ.Ε.Κ. 
Α' 14), το άρθρο 28 του Ν. 4002/2011 (Φ.Ε.Κ. Α' 180), το 
άρθρο 23 του Ν. 4141/2013 (Φ.Ε.Κ. Α' 81), το άρθρο 34 του 
Ν. 4223/2013 (Φ.Ε.Κ. Α' 287) και το άρθρο 173 του Ν. 4261/ 
2014 (Φ.Ε.Κ. Α' 107). 

β) Του Ν. 4002/2011 και ιδίως των άρθρων 29 παρ. 2 πε¬ 
ρίπτωση α', όπως αντικαταστάθηκε με το άρθρο 23 παρ. 
4 του Ν. 4141/2013 και του άρθρου 54 παρ. 5 του Ν. 4141/ 
2013, όπως αντικαταστάθηκε με το άρθρο 52 παρ. 6 
του Ν. 4021/2011 (Φ.Ε.Κ. Α' 218) και συμπληρώθηκε με το 
άρθρο 7 παρ. 20 του Ν. 4038/2012, όπως ισχύει. 

γ) Του ν. 3051/2002 (Φ.Ε.Κ. Α' 220). 

δ) Του άρθρου 90 του Π.δ. 63/2005 (Φ.Ε.Κ. Α' 98). 

2. Την υπ’ αριθμ. 55906/1673/20.12.2011 απόφαση του 
Υπουργού Οικονομικών, «Συγκρότηση της Επιτροπής 
Εποπτείας και Ελέγχου Παιγνίων (Ε.Ε.Ε.Π.)» (Φ.Ε.Κ. 
τ. Υπαλλήλων Ειδικών Θέσεων και Οργάνων Διοίκησης 
444), όπως τροποποιήθηκε και ισχύει με τη με αριθμό 
07/590/13.09.2013 (Φ.Ε.Κ. τ. Υπαλλήλων Ειδικών Θέσεων 
και Οργάνων Διοίκησης 451) καθώς και τη με αριθμό 
ΓΔΟΠ 0000031 ΕΞ 10.1.2014 (Φ.Ε.Κ. τ. Υπαλλήλων Ειδι¬ 
κών θέσεων και Οργάνων Διοίκησης 24) απόφαση του 
Υπουργού Οικονομικών με την οποία ανανεώθηκε η 
σύνθεση των μελών της Ε.Ε.Ε.Π. 

3. Την υπ’ αριθμ. 56660/1679/22.12.2011 κοινή απόφαση 
των Υπουργών Οικονομικών, Πολιτισμού και Τουρισμού 
«Πιστοποίηση έναρξης λειτουργίας της Επιτροπής Επο¬ 
πτείας και Ελέγχου Παιγνίων (Ε.Ε.Ε.Π.)» (Φ.Ε.Κ. Β' 2910). 

4. Το γεγονός ότι έως σήμερα δεν έχει εκδοθεί το 
προβλεπόμενο στο άρθρο 29 παρ. 1 του Ν. 4002/2011 
προεδρικό διάταγμα περί Οργανισμού της Επιτροπής 
Εποπτείας και Ελέγχου Παιγνίων. 

5. Τη με αριθμό 133/2/3.12.2014 (Β' 3508) απόφαση της 
Ε.Ε.Ε.Π. με τίτλο «Εγκριση Κανονισμού Οργάνωσης, 

Λειτουργίας και Διάρθρωσης Υπηρεσιακών Μονάδων 
της Επιτροπής Εποπτείας και Ελέγχου Παιγνίων», όπως 
τροποποιήθηκε και ισχύει με τις με αριθμό 150/3/3.4.2015 
(Β' 634) και 160/5/18.6.2015 (Β' 1370) όμοιες αποφάσεις. 

6. Την ανάγκη αποσαφήνισης αρμοδιοτήτων των Υπη¬ 
ρεσιακών Μονάδων της Ε.Ε.Ε.Π., με σκοπό την αποφυγή 
δυσλειτουργιών κατά την εκτέλεση του έργου τους. 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού και του προϋπολογισμού της Ε.Ε.Ε.Π. 

8. Την από 20/7/2015 εισήγηση του Προέδρου της Ε.Ε.Ε.Π. 
με θέμα «Τροποποίηση της με αριθμό 133/2/3.12.2014 
(Β' 3508) απόφασης της Ε.Ε.Ε.Π., όπως ισχύει, σχετικά με 
τον Κανονισμό Οργάνωσης, Διάρθρωσης και Λειτουρ¬ 
γίας Υπηρεσιακών Μονάδων της Επιτροπής Εποπτείας 
και Ελέγχου Παιγνίων». 

9. Τα στοιχεία της Υπηρεσίας και τη συζήτηση που 
ακολούθησε, αποφασίζουμε: 

1. Τροποποιούμε τη με αριθμό 133/2/3.12.2014 (Β' 3508) 
απόφαση της Ε.Ε.Ε.Π., όπως ισχύει, σχετικά με τον Κανο¬ 
νισμό Οργάνωσης, Διάρθρωσης και Λειτουργίας Υπηρε¬ 
σιακών Μονάδων της Επιτροπής Εποπτείας και Ελέγχου 
Παιγνίων, ως εξής: 

Α) Το άρθρο 6 αντικαθίσταται, ως εξής: 

«Άρθρο 6 - Η Διεύθυνση Προγραμματισμού και Μελε¬ 
τών (ΔΙΠΡΟΜ) 

6.1. Η Διεύθυνση Προγραμματισμού και Μελετών εκπο¬ 
νεί το Σχέδιο Δράσης της Αρχής, σύμφωνα με τις γενι¬ 
κές αρχές που θέτει η Ε.Ε.Ε.Π., η οποία και το εγκρίνει. 
Η Διεύθυνση έχει την ευθύνη για την παρακολούθηση 
και αξιολόγηση της πορείας επίτευξης των στόχων του 
Σχεδίου Δράσης, την εισήγηση για τη θέσπιση προτύ¬ 
πων και τον έλεγχο συμμόρφωσης προς αυτά, καθώς 
και την ανάπτυξη και διαχείριση του περιεχομένου του 
ιστότοπου της Ε.Ε.Ε.Π.. Επιπλέον, η Διεύθυνση πραγμα¬ 
τοποιεί τις αναγκαίες μελέτες και έρευνες που απαι¬ 
τούνται κατά τους στόχους και τις αρμοδιότητες της 
Ε.Ε.Ε.Π., εκτός των μελετών που αφορούν τον εθισμό 
του κοινού στα παίγνια, την προστασία ανηλίκων και 
το Υπεύθυνο Παιχνίδι. 

6.2. Η Διεύθυνση Προγραμματισμού και Μελετών δι¬ 
αρθρώνεται σε δύο (2) Τμήματα. Στις αρμοδιότητες της 
Διεύθυνσης, κατά Τμήμα, περιλαμβάνονται: 

6.2.1 Τμήμα Προγραμματισμού 

α. Η εκπόνηση του Σχεδίου Δράσης, σε συνεργασία με 
τις υπηρεσιακές μονάδες της Ε.Ε.Ε.Π., το οποίο συνοδεύ¬ 
εται από αναλυτικούς πίνακες χρονοπρογραμματισμού 
των δράσεων και από τον προϋπολογισμό που αφορά 
την υλοποίηση τους, καθώς και η παρακολούθηση και 
αξιολόγηση της πορείας επίτευξης των στόχων του. 

β. Η εισήγηση για ενδεχόμενη αναθεώρηση του Σχε¬ 
δίου Δράσης. 

γ. Η σύνταξη της ετήσιας απολογιστικής έκθεσης πε¬ 
πραγμένων της Ε.Ε.Ε.Π. 

δ. Η ανάπτυξη και διαχείριση του περιεχομένου του 
ιστότοπου της Ε.Ε.Ε.Π., σε συνεργασία με τις λοιπές 
εμπλεκόμενες Υπηρεσίες. 

6.2.2 Τμήμα Μελετών και Συστημάτων Ποιότητας 

α. Η διενέργεια ερευνών αγοράς και κοινής γνώμης 
καθώς και κάθε είδους μελετών, που είναι αναγκαίες 
για την αποτελεσματικότερη λειτουργία της Ε.Ε.Ε.Π. και 


την επίτευξη των στόχων της, εκτός των ερευνών και 
μελετών που αφορούν τον εθισμό του κοινού στα παί- 
γνια, την προστασία ανηλίκων και το Υπεύθυνο Παιχνίδι. 

β. Η συγκέντρωση, η επεξεργασία και η τεκμηρίωση 
στατιστικών στοιχείων, που αφορούν την εν γένει λει¬ 
τουργία της Ε.Ε.Ε.Π. 

γ. Ο σχεδιασμός μεθόδων και διαδικασιών μέτρησης 
της αποδοτικότητας και αποτελεσματικότητας των πα- 
ραγομένων και παρεχόμενων υπηρεσιών (διαδικασίες, 
δείκτες κλπ.). 

δ. Η σύνταξη ετήσιων εκθέσεων αποδοτικότητας και 
αποτελεσματικότητας των υπηρεσιακών μονάδων, κα¬ 
θώς και των παραγομένων και παρεχόμενων υπηρεσιών 
τους και η εισήγηση λήψης βελτιωτικών μέτρων. 

ε. Η ευθύνη σχεδιασμού, εποπτείας της εφαρμογής και 
διαχείρισης του συνόλου των διαδικασιών του πιστοποι¬ 
ημένου συστήματος διαχείρισης ποιότητας στα πλαίσια 
του προτύπου ΕΝ ΙδΟ 9001:2008 καθώς και κάθε άλλου 
προτύπου, που υιοθετεί η Ε.Ε.Ε.Π., τα οποία συγκροτούν, 
συνολικά, το Σύστημα Ποιότητας της και ο σχεδιασμός 
προγραμμάτων για την εκπαίδευση του προσωπικού σε 
θέματα ποιότητας.». 

Β) Το άρθρο 11 αντικαθίσταται, ως εξής: 

«Αρθρο 11 - Η Διεύθυνση Οικονομικών και Διοικητικών 
Υποθέσεων (ΔΙΟΔΥ) 

11.1. Η Διεύθυνση Οικονομικών και Διοικητικών Υποθέ¬ 
σεων έχει την ευθύνη για τον σχεδίασμά, την εφαρμογή 
και την υποστήριξη των οικονομικών, διαχειριστικών 
και διοικητικών διαδικασιών που απαιτούνται για τη 
λειτουργία της Ε.Ε.Ε.Π. Καταρτίζει και παρακολουθεί την 
εκτέλεση του ετήσιου προϋπολογισμού. Παρακολουθεί 
την πορεία των εσόδων και των εξόδων στο πλαίσιο 
του εγκεκριμένου προϋπολογισμού, την περιουσιακή 
κατάσταση, συντάσσει τον ισολογισμό και τις οικονο¬ 
μικές καταστάσεις και πραγματοποιεί τη λογιστική και 
ταμειακή διαχείριση. Έχει την ευθύνη για την ανάπτυ¬ 
ξη των ανθρώπινων πόρων και τα θέματα πρόσληψης, 
απόλυσης, υπηρεσιακής κατάστασης και αξιολόγησης 
του προσωπικού, όπως και για τη διοικητική υποστήριξη 
των υπηρεσιακών μονάδων. Επιπλέον, καταρτίζει και 
εκτελεί το ετήσιο πρόγραμμα προμήθειας αγαθών και 
υπηρεσιών της Ε.Ε.Ε.Π. 

11.2. Η Διεύθυνση Οικονομικών και Διοικητικών Υποθέ¬ 
σεων, διαρθρώνεται σε πέντε (5) Τμήματα. Στις αρμοδι¬ 
ότητες της Διεύθυνσης, κατά Τμήμα, περιλαμβάνονται: 

11.2.1 Τμήμα Οικονομικού Σχεδιασμού και Λογιστηρίου 

α. Η κατάρτιση του ετήσιου προϋπολογισμού εσόδων 
και δαπανών. 

β. Η οργάνωση, λειτουργία και παρακολούθηση του 
λογιστηρίου και η τήρηση των προβλεπόμενων από την 
κείμενη νομοθεσία Βιβλίων και Στοιχείων. 

γ. Η λογιστικοποίηση των βεβαιωμένων εσόδων και 
των εγκεκριμένων εξόδων, στο πλαίσιο του εγκεκρι¬ 
μένου προϋπολογισμού καθώς και η χορήγηση βεβαι¬ 
ώσεων ύπαρξης των αναγκαίων πιστώσεων πριν την 
ανάληψη δεσμεύσεων για την εκτέλεση δαπανών. 

δ. Η κατάρτιση των πινάκων μισθοδοσίας και η εκκα¬ 
θάριση της μισθοδοσίας του προσωπικού και των κάθε 
είδους αποζημιώσεων. 

ε. Η εκκαθάριση των μετακινήσεων εκτός έδρας. 

στ. Η διαμόρφωση και σύνταξη των στοιχείων του 
ισολογισμού και των προβλεπόμενων οικονομικών κα¬ 
ταστάσεων. 

ζ. Η έκδοση όλων των απαιτούμενων στοιχείων (ΧΕΠ, 
Πράξεις Ανάληψης Υποχρεώσεων, κ.λπ.), με βάση τα 
οποία το Τμήμα Εκτέλεσης Προϋπολογισμού και Ταμεί¬ 
ου διενεργεί τις αναγκαίες εισπράξεις και πληρωμές. 

η. Η μέριμνα για την από κοινού εισήγηση με το Τμήμα 
Εκτέλεσης Προϋπολογισμού και Ταμείου, σε περίπτωση 
ανάγκης τροποποίησης ή αναμόρφωσης του προϋπο¬ 
λογισμού, ως προς το σκέλος των δαπανών. 

θ. Η μέριμνα για τον έγκαιρο προσδιορισμό οφειλών 
της Ε.Ε.Ε.Π. προς άλλους φορείς, καθώς και ο έγκαιρος 
προσδιορισμός των προς είσπραξη ποσών από τους 
οφειλέτες. 

ι. Η εκτέλεση των κάθε φύσης εργασιών οικονομικού 
αντικειμένου, σύμφωνα με τους αντίστοιχους κανονι¬ 
σμούς. 

11.2.2 Τμήμα Εκτέλεσης Προϋπολογισμού και Ταμείου, 
α. Η παρακολούθηση της εκτέλεσης και υλοποίησης 

του ετήσιου προϋπολογισμού εσόδων και δαπανών. 

β. Η οργάνωση, λειτουργία και παρακολούθηση του 
Ταμείου. 

γ. Η καταβολή της μισθοδοσίας του προσωπικού και 
όλων των οικονομικών υποχρεώσεων που απορρέουν 
από αυτήν, καθώς και των κάθε είδους αποζημιώσεων. 

δ. Ο ταμειακός προγραμματισμός για την εκτέλεση 
των πόσης φύσεως οικονομικών απαιτήσεων και υπο¬ 
χρεώσεων. 

ε. Ο έλεγχος και η παρακολούθηση της είσπραξης ή 
μη των πόσης φύσης εσόδων, σύμφωνα με τα οριζόμενα 
στις σχετικές διατάξεις. 

στ. Η μέριμνα για την έγκαιρη πληρωμή των οφειλών 
της Ε.Ε.Ε.Π. προς άλλους φορείς, καθώς και η έγκαιρη 
είσπραξη των ποσών από τους οφειλέτες. 

ζ. Η σύνταξη εγγράφων που αφορούν σε αποστολή 
κάθε είδους οικονομικών στοιχείων της Ε.Ε.Ε.Π. προς 
άλλους φορείς. 

η. Η διενέργεια κάθε είδους εισπράξεων και κάθε εί¬ 
δους πληρωμών με βάση τα αντίστοιχα παραστατικά 
και έλεγχο των δικαιολογητικών τους, ενημερώνοντας 
με τις αντίστοιχες ταμειακές εγγραφές το λογιστικό 
πρόγραμμα. 

θ. Η έκδοση και μέριμνα για την κοινοποίηση ειδικών 
προσκλήσεων προς τους οφειλέτες. 

ι. Η μέριμνα για την από κοινού εισήγηση με το Τμήμα 
Οικονομικού Σχεδιασμού και Λογιστηρίου, σε περίπτωση 
ανάγκης τροποποίησης ή αναμόρφωσης του προϋπο¬ 
λογισμού, ως προς το σκέλος των εσόδων. 

11.2.3 Τμήμα Διοικητικών Υποθέσεων 

α. Η εφαρμογή των κανόνων που διέπουν το προ¬ 
σωπικό. 

β. Η τήρηση των Μητρώων του προσωπικού, η συγκέ¬ 
ντρωση και καταγραφή των ατομικών και υπηρεσια¬ 
κών μεταβολών, καθώς και των πληροφοριών που είναι 
απαραίτητες για τον προσδιορισμό των τακτικών και 
έκτακτων αποδοχών του προσωπικού. 

γ. Η διεξαγωγή των διαδικασιών που σχετίζονται με 
θέματα προσωπικού (προσλήψεις, αποσπάσεις, μετατά¬ 
ξεις, μεταφορές, άδειες κ.λπ.), σύμφωνα με τα προβλε- 
πόμενα στη σχετική νομοθεσία. 


δ. Η εκτίμηση των αναγκών των Υπηρεσιακών Μονά¬ 
δων σε προσωπικό, όλων των κλάδων και ειδικοτήτων, 
καθώς και η μέριμνα για την έγκαιρη αντιμετώπιση τους. 

ε. Η μέριμνα για την έκδοση των αποφάσεων μετα¬ 
κίνησης εκτός έδρας του προσωπικού, των Μελών της 
Ε.Ε.Ε.Π. και συνεργατών της στην Ελλάδα και το εξω¬ 
τερικό. 

στ. Η τήρηση διαδικασιών παρακολούθησης της εξέλι¬ 
ξης και των επιδόσεων αποτελεσματικότητας και απο- 
δοτικότητας του προσωπικού της Ε.Ε.Ε.Π. 

ζ. Η παρακολούθηση της ορθής εφαρμογής του συ¬ 
στήματος αξιολόγησης προσωπικού και η μέριμνα για 
τη βελτίωση ή αναθεώρησή του. 

η. Η μέριμνα για τη βελτίωση των δεξιοτήτων του 
προσωπικού. 

θ. Ο σχεδιασμός και η υλοποίηση εκπαιδευτικών 
ενεργειών διαρκούς επιμόρφωσης του προσωπικού της 
Ε.Ε.Ε.Π., σύμφωνα με τις εκπαιδευτικές ανάγκες, όπως 
διαμορφώνονται και καταγράφονται από τις Υπηρεσι¬ 
ακές Μονάδες της Ε.Ε.Ε.Π. και σε συνεργασία με αυτές. 

ι. Κάθε άλλο θέμα που αφορά στην υπηρεσιακή κα¬ 
τάσταση του προσωπικού. 

ια. Η μέριμνα για την πραγματοποίηση των πόσης 
φύσεως εξωτερικών εργασιών για την κάλυψη υπηρε¬ 
σιακών αναγκών. 

ιβ. Η παρακολούθηση και η τήρηση κανόνων δημοσι¬ 
ότητας και διαφάνειας, σύμφωνα με τα όσα προβλέ- 
πονται στο ισχύον θεσμικό πλαίσιο και εμπίπτουν στις 
αρμοδιότητες του Τμήματος, 
ιγ. Η μέριμνα κίνησης των οχημάτων, 
ιδ. Η μέριμνα της εφαρμογής της νομοθεσίας περί 
υγείας και ασφάλειας εργαζομένων και η εποπτεία της 
υγιεινής των χώρων εργασίας. 

ιε. Η εποπτεία των συνεργείων καθαριότητας και η ευ¬ 
θύνη της τήρησης των όρων των σχετικών συμβάσεων. 

ιστ. Η διεξαγωγή εσωτερικών ελέγχων λειτουργίας 
και ενόρκων διοικητικών εξετάσεων. 

11.2.4 Τμήμα Προμηθειών και Διαχείρισης Υλικού 

α. Η συγκέντρωση όλων των αιτημάτων που αναφέ- 
ρονται σε προμήθειες αγαθών και υπηρεσιών για την 
κατάρτιση του ετήσιου Προγράμματος Προμήθειας 
Αγαθών και Υπηρεσιών της Ε.Ε.Ε.Π. και η διεξαγωγή 
των προβλεπόμενων ενεργειών και διαδικασιών για την 
ικανοποίηση τους. 

β. Η εκτέλεση των διαδικασιών προμηθειών, 
γ. Η ποσοτική και ποιοτική παραλαβή των αναλώσιμων 
υλικών και η διακίνησή τους στους αποδέκτες τους. 

δ. Ο έλεγχος και η τήρηση των αποθεμάτων ασφα¬ 
λείας. 

ε. Η τήρηση των διαδικασιών αποθήκευσης όλων των 
αναλώσιμων και των παγίων αγαθών. 

στ. Η τήρηση αρχείων αποθήκης και η διενέργεια 
απογραφών. 

ζ. Η διαχείριση του εξοπλισμού, καθώς και των μέσων 
εργασίας του προσωπικού. 

η. Η τήρηση αρχείων χρέωσης πάγιου εξοπλισμού στο 
προσωπικό, στα Μέλη και στους συνεργάτες της Ε.Ε.Ε.Π. 

θ. Η τήρηση του αρχείου προμηθευτών αγαθών και 
υπηρεσιών. 

11.2.5 Τμήμα Κεντρικού Πρωτοκόλλου και Διεκπεραί¬ 
ωσης 

α. Η τήρηση του κεντρικού πρωτοκόλλου των εισερ¬ 
χομένων και εξερχόμενων στην Ε.Ε.Ε.Π. εγγράφων. 

β. Η τήρηση του αρχείου των σχεδίων των εξερχό¬ 
μενων εγγράφων. 

γ. Η έκδοση των ακριβών αντιγράφων των εξερχόμε¬ 
νων εγγράφων. 

δ. Η εσωτερική διακίνηση των εγγράφων και η διεκ¬ 
περαίωση της αλληλογραφίας.» 


2. Κατά τα λοιπά ισχύει η με αριθμό 133/2/3.12.2014 
(Β' 3508) απόφαση της Ε.Ε.Ε.Π. όπως τροποποιήθηκε 
και ισχύει με τις με αριθμό 150/3/3.4.2015 (Β' 634) και 
160/5/18.6.2015 (Β' 1370) όμοιες αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2015 

Ο Πρόεδρος 
ΑΝΤΩΝΗΣ ΣΤΕΡΓΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Λ1ίρ;//νννννν.β1.9Γ - β-π)3ΐΙ: ννβόπΐ33ΐβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 787 19081 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































